

**Ζαγορά, 10.03.2020**

**Αρ. Πρωτ.: 2175**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΜΑΓΝΗΣΙΑΣ**

**ΔΗΜΟΣ: ΖΑΓΟΡΑΣ ΜΟΥΡΕΣΙΟΥ**

**---------**

**Ταχ. Δ/νση: Ζαγορά, Μαγνησίας**

**Γραφείο Προμηθειών**

**ΠΡΟΣ: ΟΙΚΟΝΟΜΙΚΟΥΣ ΦΟΡΕΙΣ**

**ΠΛΗΡΟΦΟΡΙΕΣ: Μπόλης Ιωάννης**

**Tηλ. 24263-50107**

**FAX 24260 - 23128**

**ΤΚ 37001**

**Email: mpolisg.dim.z.m@gmail.com**

**-------**

**ΠΡΟΣΚΛΗΣΗ**

**ΤΕΧΝΙΚΗ ΕΚΘΕΣΗ**

**ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο : Αντικείμενο Προμήθειας**

Με την παρούσα προβλέπεται η προμήθεια γάλακτος για το προσωπικό της Τεχνικής Υπηρεσίας του Δήμου Ζαγοράς - Μουρεσίου.

**Άρθρο 2ο : Ισχύουσες διατάξεις**

Η προμήθεια διέπεται από τις διατάξεις, όπως αυτές ισχύουν:

Α/.

1. Τις διατάξεις του Ν. 3463/2006 (ΦΕΚ Α' 114/08.06.2006) «Δημοτικός και Κοινοτικός Κώδικας»
2. Τις διατάξεις του Ν. 3852/2010 (ΦΕΚ Α' 87) "Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης"
3. Τις διατάξεις του Ν. 4412/2016 (ΦΕΚ Α' 147/08.08.16) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)
4. Το αρθ. 9 του Ν. 4205/2013 (ΦΕΚ Α' 242') «Ηλεκτρονική επιτήρηση υπόδικων, κατάδικων και κρατούμενων σε άδεια και άλλες διατάξεις».
5. Τις διατάξεις του Π.Δ. 113/2010 (ΦΕΚ Α' 194) «Ανάληψη υποχρεώσεων από τους διατάκτες».
6. Τις διατάξεις του Ν. 3861/2010 «Ενίσχυση της διαφάνειας με την υποχρέωση ανάρτηση νόμων και πράξεων κυβερνητικών, διοικητικών και αυτοδιοικητικών οργάνων στο διαδίκτυο 'Πρόγραμμα Διαύγεια'» όπως τροποποιήθηκε με το Ν.4412/2016.
7. Τις διατάξεις του Ν. 3548/2007 (ΦΕΚ Α' 68/20.03.2007) «Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις» όπως τροποποιήθηκε από το Ν. 4412/2016 και την 204/2010 γνωμοδότηση του Ν.Σ.Κ.
8. Τις διατάξεις του Ν.4013/2011 (ΦΕΚ 204/Α') «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του ν.3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις»
9. Τις διατάξεις του N. 4155/2013 (ΦΕΚ Α' 120/29.05.2013) «Εθνικό Σύστημα Ηλεκτρονικών Δημοσίων Συμβάσεων και άλλες διατάξεις».
10. Την Υ.Α. Π1/2390/2013(ΦΕΚ Β' 2677) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»
11. Την Υ.Α. Π1/542/04.03.2014 (ΑΔΑ: ΒΙΚΤΦ-ΠΨ5) Εγκύκλιος με θέμα «Ενημέρωση για το Εθνικό Σύστημα Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»
12. Τις διατάξεις του Ν.4250/2014 (ΦΕΚ Α' 74/26.03.2014) «Διοικητικές Απλουστεύσεις κ.α.»
13. Τις διατάξεις του Ν. 3886/2010 (ΦΕΚ Α' 173/30.09.2010) περί Δικαστικής Προστασίας.
14. Τις διατάξεις του Ν.4152/2013 (ΦΕΚ Α' 107) «Επείγοντα μέτρα Εφαρμογής 4127/2013»
15. Τις διατάξεις του Ν. 4111/2013 (ΦΕΚ A' 18/25.01.2013) «Συνταξιοδοτικές ρυθμίσεις, ... και άλλες επείγουσες διατάξεις».

Β/.

1. Το με αρ. πρωτ. 2115/09.03.2020 πρωτογενές αίτημα της Προϊσταμένης των Οικονομικών Υπηρεσιών σχετικά με την προμήθεια γάλακτος για το προσωπικό της Τεχνικής Υπηρεσίας του Δήμου Ζαγοράς - Μουρεσίου.

**Άρθρο 3ο : Τεχνικές Προδιαγραφές**

Η προμήθεια φρέσκου γάλακτος θα περιλαμβάνει κυτία σε αδιαφανή συσκευασία του 1 λίτρου παστεριωμένου και ομογενοποιημένου αγελαδινού γάλατος πλήρους (3,5% λιπαρά) 100% Ελληνικής προέλευσης, με πώμα για την καλύτερη ροή του, χωρίς συντηρητικά, σύμφωνα με τους αγορανομικούς και υγειονομικούς όρους που αφορούν ποιότητα συσκευασίας και διαδικασία μεταφοράς.

Στην συσκευασία θα πρέπει να αναγράφονται ευκρινώς:

● η ημερομηνία παραγωγής

● η ημερομηνία λήξης

● η ποσότητα του γάλακτος.

**Άρθρο 4ο : Προϋπολογισμός**

Η δαπάνη ανέρχεται συνολικά σε 15.163,48 € (δεκαπέντε χιλιάδες εκατόν εξήντα τρία ευρώ και σαράντα οκτώ λεπτά) συμπεριλαμβανομένου Φ.Π.Α. 13% και θα βαρύνει τους ΚΑ 20-6063.01 και 25-6063.01 για τα έτη 2020 και 2021 (πολυετής δαπάνη). Ο κωδικός cpv είναι 15511000-3.

Η προμήθεια του γάλακτος θα γίνει με πολυετή δαπάνη αρχόμενη από την υπογραφή της σύμβασης έως και 31 Μαρτίου 2021 σύμφωνα με τον παρακάτω πίνακα και στους ΚΑ 20-6063.01 και ΚΑ 25-6063.01:

|  |  |  |
| --- | --- | --- |
| **ΚΑ** | **2020** | **2021** |
| **20-6063.01** | 10.700 € | 3.270 € |
| **25-6063.01** | 1.250 € | 400 € |

Τα σύνολο των προς δέσμευση ποσών είναι μεγαλύτερο από το ποσό της συνολικής δαπάνης επειδή δεν είναι δυνατό να προσδιοριστεί με ακρίβεια ο επιμερισμός των ποσοτήτων ανά έτος.

**Άρθρο 5ο : Παράδοση των ειδών**

Η παράδοση θα γίνεται τμηματικά μία (1) φορά την εβδομάδα στο Δημαρχείο Ζαγοράς και στο Δημοτικό Κατάστημα Τσαγκαράδας σε ποσότητες που θα καθορίζονται κάθε φορά ύστερα από συνεννόηση του αναδόχου με την Τεχνική Υπηρεσία.

**Άρθρο 6ο : Τρόπος πληρωμής**

Η δαπάνη ανέρχεται συνολικά σε 15.163,48 € (δεκαπέντε χιλιάδες εκατόν εξήντα τρία ευρώ και σαράντα οκτώ λεπτά) συμπεριλαμβανομένου Φ.Π.Α. 13%.

Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ' όλη την διάρκεια ισχύος της εντολής.

**Άρθρο 7ο : Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν σύμφωνα με την κείμενη νομοθεσία.

**Άρθρο 8ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

**Παρακαλούμε, να μας αποστείλετε σχετική προσφορά μέχρι και στις 12.03.2020, ημέρα Πέμπτη και ώρα 11:00 π.μ.**

**Οι ενδιαφερόμενοι οικονομικοί φορείς θα πρέπει μέχρι την ώρα λήξης της διαδικασίας να έχουν καταθέσει την προσφορά τους είτε ηλεκτρονικώς στην ηλεκτρονική διεύθυνση mpolisg.dim.z.m@gmail.com είτε στο Γραφείο Πρωτοκόλλου στο Δημαρχείο της Ζαγοράς. Η οποιαδήποτε παρέκκλιση επιφέρει αυτόματα τον αποκλεισμό του υποψηφίου αναδόχου.**

Προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, παρακαλούμε, μαζί με την προσφορά σας, να μας αποστείλετε τα παρακάτω δικαιολογητικά:

α. Απόσπασμα ποινικού μητρώου ή σχετική υπεύθυνη δήλωση κατά την παράγραφο 9 του άρθρου 80 του Ν.4412/2016

β. Φορολογική ενημερότητα

γ. Ασφαλιστική ενημερότητα (άρθρο 80 παρ.2 του Ν.4412/2016)

δ. Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (παρ. 2, άρθρο 75 του Ν.4412/2016)

Σύμφωνα με το άρθρο 2, παρ. 1, εδ. 31 του ν. 4412/2016, ως απευθείας ανάθεση νοείται η διαδικασία ανάθεσης χωρίς εκ των προτέρων δημοσιότητα, στο πλαίσιο της οποίας οι αναθέτουσες αρχές/αναθέτοντες φορείς αναθέτουν σύμβαση στο φορέα της επιλογής τους, κατόπιν έρευνας αγοράς και διαβούλευσης με έναν ή περισσότερους οικονομικούς φορείς.

Συνεπώς, οι αναθέτουσες αρχές/αναθέτοντες φορείς έχουν την ευχέρεια να απευθύνονται σε συγκεκριμένους οικονομικές φορείς της επιλογής τους.

Περαιτέρω, η ευχέρεια αυτή δεν αποκλείει την πιθανότητα άλλος οικονομικός φορέας να υποβάλει προσφορά στο πλαίσιο της διαδικασίας της απευθείας ανάθεσης. Στην περίπτωση αυτή, η αναθέτουσα αρχή/αναθέτων φορέας θα πρέπει να εξετάσει και την εν λόγω προσφορά.

**Για το Γραφείο Προμηθειών**

**Ο Αρμόδιος Υπάλληλος**

**ΜΠΟΛΗΣ ΙΩΑΝΝΗΣ**